**P O Z I V**

za dostavu podataka radi ustroja evidencije prema Zakonu o lokalnim porezima

Poštovani,

dana 01. siječnja 2017. godine stupio je na snagu Zakon o lokalnim porezima („Narodne novine“, br. 115/16) kojim se u porezni sustav Republike Hrvatske uvodi **porez na nekretnine a koji će 01.01.2018. godine stupiti na snagu.**

Obavještavamo porezne obveznike :

-da je predmet oporezivanja nekretnina,

-da se nekretninom smatra stambeni prostor, poslovni prostor, garažni prostor i drugi pomoćni prostori te ostali prostori bez namjene, građevinsko zemljište koje se koristi u svrhu obavljanja poslovne djelatnosti i neizgrađeno građevinsko zemljište ako se nalazi unutar građevinskog zemljišta,

-da se neizgrađenim građevinskim zemljištem smatra zemljište koje svojom veličinom i oblikom ispunjava uvjete za građenje i opremljeno je najmanje pristupnom cestom, objektima za opskrbu električnom energijom i vodom prema mjesnim prilikama, a na kojemu se, u skladu s prostornim planom, mogu graditi građevine, na kojemu nije izgrađena nikakva građevina ili na kojemu postoji privremena građevina za čije građenje nije potrebna građevinska dozvola. Neizgrađenim građevinskim zemljištem smatra se i zemljište na kojemu se nalaze ostaci nekadašnje građevine, odnosno na kojemu je započeto građenje,

-da se dodatnim sadržajima smatraju osobito bazeni, saune, sportski tereni, heliodromi, uzletno-sletne staze i srodni sadržaji

-da je porezni obveznik svaka osoba koja nekretninu samostalno posjeduje (vlasnik nekretnine)

-da se porez na nekretnine obračunava na ukupno neto podnu površinu nekretnine (prostora koji je oporeziv) sukladno propisu o uvjetima i mjerilima za utvrđivanje zaštićene najamnine te na stvarnu površinu zemljišta

-godišnji iznos poreza po m2 obračunske površine nekretnine utvrđuje se množenjem vrijednosti boda, koeficijenta zone, koeficijenta namjene, koeficijenta stanja i koeficijenta dobi

**Postupajući po odredbama rečenog Zakona Grad Korčula poziva sve vlasnike odnosno korisnike nekretnina na području Grada Korčule a koji su upisani u evidenciju da provjere svoje podatke na web stranici** [**www.nekretnina.com.hr**](http://www.nekretnina.com.hr) **, PRIJAVA KORISNIKA, odabirom GRAD KORČULA, a u pozivu na broj navesti broj iz uplatnice komunalne i vodne naknade (poziv na broj primatelja).**

**Vlasnici odnosno korisnici nekretnina na području Grada Korčule koji nisu upisani u evidenciju obveznika, dostavit će svoje podatke na odgovarajućim obrascima koji se nalaze na službenim stranicama Grada Korčule.**

**ROK ZA PRIJAVU JE 30. listopada 2017. godine.**

Informacije na tf 020/711-143 ili 711-184

**GRAD KORČULA**